जिलेट माक3

जिलेट माक3 (Mach3) सेफ्टी रेजर के सीरीज हवे जेकर उत्पादन 1998 में सुरू भइल। तीन-ब्लेड वाला ई डिजाइन के मार्केटिंग एह बात खातिर कइल गइल कि एकरा से दाढ़ी बनावे में कम प्रेशर आ कम बेर रगड़े में काम चल जाई। एह डिजाइन पर अउरी कई गो मॉडल आइल आ अब औरतन खातिर वीनस नाँव के मॉडल भी बजार में मौजूद बा।

एनाउंसमेंट आ बजार में उतारल
जिलेट कंपनी एह रेजर के एनाउंसमेंट 14 अप्रैल 1998 के कइलस,"Gillette unveils three-bladed razor". Associated Press. April 14, 1998. आ ई लगभग $750 मिलियन के रिसर्च आ डेवेलपमेंट लागत के बाद कइल गइल एनाउंसमेंट रहे। 

जिलेट एकरा खातिर अगिला दू बरिस में कुल $300 मिलियन लागत के परचार (एडवरटाइजिंग) के प्लान कइले रहे।Estrin, Robin (September 28, 1998). "Gillette to lay off 4,700 workers as part of reorganization". Associated Press. जिलेट द्वारा एह रेजर के मार्केटिंग एह बात पर जोर दे के कइल गइल कि एह तीन ब्लेड वाला सिस्टम से कम दबाव आ कम बेर रगड़े में दाढ़ी बनावल जा सके ला, मने कि चेहरा के चमड़ी पर कम इरीटेशन होखी। उत्तर अमेरिका में ई रेजर जून 1998 में बजार में उतारल गइल।"Gillette Earnings Up 11 Percent". Associated Press. July 16, 1998. यूरोप के बाजार में ई सितंबर 1998 में बिकाए शुरू भइल।"Gillette sets Mach3 launch". CNN Money. CNN. April 14, 1998. Retrieved September 25, 2017.

लागत आ फायदा
जिलेट के एह रेजर पर प्रोफिट के मार्जिन बहुत  जून 2009 में, जिलेट कंपनी के एह एक ब्लेड के बनावे में लगभग US$0.10 के लागत आवत रहल, आ कस्टमर लोग जब एकरा के स्टोर आ दुकान में खरीदें तब लोग के लगभग 48 गुना दाम देवे के पड़े।

माक3 सिरीज


माक3 सीरीज के अउरी मॉडल सभ बाड़ें जिनहन में माक3टर्बो आ माक3 पॉवर नाइट्रो बाड़ें। कंपनी के अनुसार माक3 पावर नाइट्रो के ब्लेड सभ पर हीरा-जइसन कार्बन के कोटिंग कइल जाले जवना से की एकर धार ढेर दिना ले तेज बनल रहे। ई तीनों किसिम के ब्लेड सभ आपस में बदल के इस्तेमाल कइल जा सके लें, मने कि तीनों के डंडी एकही किसिम के होखे ले।
वीनस सिरीज
जिलेट कंपनी के वीनस नाँव के सीरीज के रेजर सभ औरतन खातिर बजार में उतारल गइल बाड़ें आ ई माक3 पर आधारित हवें। वीनस नाँव वाला रेजर माक3 पर आधारित हवे, वीनस डिवाइन जवन बा ऊ माक3टर्बो पर आधारित हऽ आ वीनस वाइब्रेंस नाँव वाला रेजर माक3 पावर नाइट्रो पर आधारित हवे। वीनस मॉडल सभ के ग्रिप आ लंबाई, औरतन के सुबिधा के हिसाब से मूल माक3 सीरीज वालन से कुछ अलग किसिम के रखल गइल बाटे।

संदर्भ

बाहरी कड़ी

श्रेणी:घरेलू उपभोग के सामान